Neuvoston asetus (ETY) N:o 1555/88, annettu 31 päivänä toukokuuta 1988, tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta neljännen kerran



Virallinen lehti nro L 140 , 07/06/1988 s. 0001 - 0002

Suomenk. erityispainos Alue 4 Nide 3 s. 0084

Ruotsink. erityispainos Alue 4 Nide 3 s. 0084



NEUVOSTON ASETUS (ETY) N:o 1555/88, annettu 31 päivänä toukokuuta 1988, tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta neljännen kerran EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83() ja erityisesti sen 11 artiklan, ottaa huomioon komission ehdotuksen, sekä katsoo, että asetuksen (ETY) N:o 170/83 2 artiklassa säädetään, että mainitun asetuksen 1 artiklassa tarkoitettujen tavoitteiden toteuttamiseksi tarpeen olevat säilyttämistoimenpiteet on valmisteltava saatavilla olevien tieteellisten lausuntojen perusteella, asetuksessa (ETY) N:o 3094/86(), sellaisena kuin se on muutettuna asetuksella (ETY) N:o 3953/87(), vahvistetaan yhteisön vesiltä saatujen elollisten luonnonvarojen kalastusta ja aluksesta purkamista koskevat yleiset säännöt, Skagerrakissa ja Kattegatissa tapahtuvia kalastustoimia koskevat yhteisön, Norjan ja Ruotsin valtuuskuntien kesken sovitut sääntöihin tehdyt muutokset olisi pantava täytäntöön; tämän vuoksi olisi siirrettävä myöhemmäksi katkaravun (Pandalus borealis) pyyntiä varten Skagerrakissa ja Kattegatissa säädettyä vähimmäissilmäkoon suurentamisen voimaantulopäivämäärää ja suurennettava vähimmäissilmäkokoa keisarihummerin (Nephrops norvegicus) osalta, pituudeltaan vähimmäiskokojen mukaiset piikkimakrillit ovat liian suuria käytettäviksi elävinä syötteinä, ja sen vuoksi olisi sallittava kooltaan pienempien kalojen säilyttäminen aluksella elävänä syöttinä käytettäväksi, ja on tarpeen selventää säännöksiä tapauksista, jolloin asetusta (ETY) N:o 3094/86 ei sovelleta kalastustoimiin, jotka suoritetaan kantojen keinotekoisen elvyttämisen tai kalojen, äyriäisten tai nilviäisten siirtoistutusten yhteydessä siten, että kyseisen asetuksen muita säännöksiä sovelletaan ainoastaan tätä tarkoitusta varten säilytettyihin ja ihmisravinnoksi myyntiin asetettuihin kaloihin, äyriäisiin ja nilviäisiin, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3094/86 seuraavasti: 1. Lisätään 5 artiklan 3 alakohdan toiseen alakohtaan seuraava kohta: "c) elävänä syöttinä käytettäväksi tarkoitettuun piikkimakrilliin (Trachurus- lajit)." 2. Korvataan 12 artiklan toinen alakohta seuraavalla tekstillä: "Ensimmäisessä alakohdassa säädettyihin tarkoituksiin pyydettyjä lajeja saa myydä ihmisravinnoksi vain, jos tämän asetuksen muita säännöksiä noudatetaan." 3. Korvataan liitteessä I olevia seuraavia maantieteellisiä alueita koskevat tiedot: "- Skagerrak ja Kattegat katkarapujen (Pandalus borealis) (sallitut kohdelajit) osalta ja - Skagerrak ja Kattegat keisarihummerin (Nephrops norvegicus) (sallitut kohdelajit) osalta." tämän asetuksen liitteessä olevilla tiedoilla. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä toukokuuta 1988. Neuvoston puolesta Puheenjohtaja H. KLEIN () EYVL N:o L 24, 27.1.1983, s. 1 () EYVL N:o L 288, 11.10.1986, s. 1 () EYVL N:o L 371, 30.12.1987, s. 9 LIITE >TAULUKON PAIKKA>